వడ్డమాను
వడ్డమాను, గుంటూరు జిల్లా, తుళ్ళూరు మండలానికి చెందిన గ్రామము. ఇది మండల కేంద్రమైన తుళ్ళూరు నుండి 8 కి. మీ. దూరం లోను, సమీప పట్టణమైన మంగళగిరి నుండి 23 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 783 ఇళ్లతో, 2716 జనాభాతో 784 హెక్టార్లలో విస్తరించి ఉంది. గ్రామంలో మగవారి సంఖ్య 1347, ఆడవారి సంఖ్య 1369. షెడ్యూల్డ్ కులాల సంఖ్య 1140 కాగా షెడ్యూల్డ్ తెగల సంఖ్య 56. గ్రామం యొక్క జనగణన లొకేషన్ కోడ్ 589955.పిన్ కోడ్: 522236.
ఇక్కడ జైన మత శిల్పాలు, శాసనాలు కొన్ని లభించాయి.వాటిని స్థానికంగా ఉన్న పెద్దకొండ పై భద్రపరిచారు.జైన మతానికి చెందిన స్థూపం, సమ్మిట్ స్తూపం, కొండరాళ్ళ గుహలు, నాణాలు లభించాయి.
వడ్డెముక్కల
2013 జూలైలో ఈ గ్రామ పంచాయతీకి జరిగిన ఎన్నికలలో శ్రీ వడ్రాణం కాళిదాసు, సర్పంచిగా ఎన్నికైనారు. వీరు, 2014,నవంబరు-26న పొన్నూరులో జరిగిన మండల సర్పంచుల సంఘం ఎన్నికలలో, ఆ సంఘ కార్యవర్గసభులుగా ఎన్నికైనారు. [2]&[5]
ఈ ఆలయ దశమ వార్షికోత్సవం 2014,జూన్-11, బుధవారం నాడు ఘనంగా నిర్వహించారు. ఈ సందర్భంగా స్వామివారి ప్రతిష్ఠామూర్తులకు పంచామృతాలతో అభిషేకాలు నిర్వహించారు. అనంతరం స్వామివారిని ప్రత్యేకంగా అలంకరించారు. ఈ కార్యక్రమానికి భక్తులు అధిక సంఖ్యలో పాల్గొని, ప్రత్యేకపూజలు నిర్వహించారు. సాయంత్రం పలు సాంస్కృతిక కార్యక్రమాలు నిర్వహించారు. [3]
ఈ ఆలయంలో అమ్మవారి వార్షిక తిరునాళ్ళు, 2017,ఫిబ్రవరి-12వతెదీ ఆదివారంనాడు వైభవంగా నిర్వహించారు. మహిళలు పెద్దసంఖ్యలో పాల్గొని అమ్మవారికి ప్రత్యేకపూజలు నిర్వహించారు. మొక్కుబడులు తీర్చుకున్నారు. భక్తులకు అన్నసంతర్పణ కార్యక్రమం నిర్వహించారు. [6]
ఈ గ్రామములో శ్రీ గార్ల వెంకటాద్రినాయుడు అను ఒక శతాధిక వృద్ధుడు ఉన్నారు. వీరు గ్రామంలోని మండల పరిషత్తు పాఠశాల నిర్మాణానికి కావలసిన భూమిని విరాళంగా అందజేసినారు. వీరు 2014, సెప్టెంబరు-23న అనారోగ్యంతో తన స్వగృహంలో తుదిశ్వాస విడిశారు.